Lørenskog helikopterplass, AHUS

Lørenskog helikopterplass, AHUS er en helikopterplass som ligger på vestsiden av Akershus universitetssykehus i Lørenskog kommune i Akershus fylke.

Basen er en av 13 baser tilhørende Norsk Luftambulanse. Helikoptrene opereres av luftambulansetjenesten HF , mens Prehospital klinikk ved Oslo Universitetssykehus har det medisinske ansvaret. 

 Historie 
Norsk Luftambulanse startet sin virksomhet med base på Lørenskog i 1978. basen lå omtrent 550 meter vest for dagens base. Omtrent der bygg 9 ligger i dag. Virksomheten opererte da i midlertidig hangarbygg, med leid helikopter og kun én ansatt . 

Den nåværende basen ligger i Sykehusveien 19 og sto ferdig i 2005. Basen er i dag hjem til 2 helikoptre (Lørenskog 1 og Lørenskog 2) og totalt 14 redningsmenn, 14 piloter og 17 leger er tilknyttet basen .

På grunn av basens store oppdragsmengde ble det fra 1. juni 2018 til en hver tid 3 crew på vakt for å unngå nedetid for helikoptrene grunnet hviletidsbestemmelser .

 Fartøy 
Basen operer, som eneste luftambulansebase i landet, med 2 helikoptre. Lørenskog 1 er av typen Airbus H135 T3 og Lørenskog 2 er av typen Airbus H145 T2. I tillegg til dette disponerer basen en legebil av typen Volkswagen Passat Alltrack .

Lørenskog 1 brukes hovedsakelig til akuttoppdrag, mens Lørenskog 2 brukes primært som transporthelikopter for overflytning av pasienter mellom behandlingssteder 

 Statistikk 
Basen har omtrent 2000 oppdrag i året, hvorav rundt 500 oppdrag utføres med legebil. 70 prosent av oppdragene er primæroppdrag, og 30 prosent er sekundæroppdrag (transport mellom sykehus) .

I 2024 hadde base et samlet budsjett på 1,540 milliarder kroner og total flytid var 1417 

 Operasjonsområde 
Basen betjener det tettest befolkede området i landet, og dekker nærmest halve Norges befolkning. Nedslagsfeltet er det sentrale Østlandet, Sørlandet ned til Kristiansand, fjellområdene i Buskerud og de østlige deler av Østerdalen. Dekningsområdet er på på 33.438 kvadratkilometer og 2,2 millioner innbyggere. Basen er med dette Luftambulansetjenestens travleste base. 

Helikoptrene ved basen flyr flest pasienter til Rikshospitalet og Ullevål, men også til Akershus universitetssykehus og lokalsykehus som Skien, Tønsberg, Kalnes, Drammen, Gjøvik, Hamar og Lillehammer. 

Luftrommet helikoptrene beveger seg i er utfordrende grunnet paraglidere, droner, sjøfly, småfly som bruker Kjeller flyplass og kommersielle fly som bruker Gardermoen lufthavn . Den relativt flate topografien gjør at været i stor grad er ensartet. Dette fører til at ved blant annet dårlig vær med lavt skydekke/tåke kan det dominere store deler av området samtidig. Dette kan gjøre det utfordrende å nå befolkning som er bosatt lengst unna basen .

I tillegg rammes de av en relativt ny, men økende utfordring: Såkalt GPS-jamming. Luftambulansen navigerer mer og mer ved hjelp av GPS signaler og nært bakken. Det gjør oss mer utsatt for disse forstyrrende signalene. De brukes for eksempel av kriminelle, yrkessjåfører eller andre for å omgå hviletidsbestemmelser eller sporing av posisjon, men de blokkerer samtidig GPS-signalene som helikoptrene bruker i sin navigasjon.

 Kritikk mot basen 

 Luftfartstilsynet 
I september 2023 avdekket Luftfartstilsynet flere avvik fra arbeidsmiljøloven og arbeidsplassforskriften da de gjennomførte tilsyn ved helikopterbasen. Det ble funnet fem alvorlige avvik i tilsynet. Blant disse ble det pekt på mangelfulle garderobe- og dusjforhold, et presset psykososialt arbeidsmiljø og uegnede treningsfasiliteter. I tillegg ble det slått fast at det fysiske arbeidsmiljøet generelt ikke var forsvarlig, og at samordningen mellom helse- og luftfartsmyndighetene var utilstrekkelig. Til sammen ble det konkludert med at arbeidsforholdene kunne ha negativ innvirkning på både helse, sikkerhet og velferd for de ansatte . Det ble gitt flere pålegg om å utbedre forhold rundt det psykiske og fysiske arbeidsmiljøet, men basen lyktes ikke å utbedre dette innen fristen og ble besluttet stengt. Norsk luftambulanse søkte derfor Lillestrøm kommune om å etablere midlertidig base på Kjeller flyplass, mens basen på Lørenskog ble bygget om . I mars 2025 kun kort tid før basen skulle flyttes, ble det imidlertid kunngjort at helikoptrene fikk bli værende på basen .

 Landingslys 
Basen har også hatt problemer med landingsplassen på grunn av islagte og defekte landingslys. I januar 2024 var basen nødt til å holde stengt for natteflygning i en kortere periode på grunn av dette . Lysproblemene på helikopterbasen var ikke en del av tilsynet, men er også en HMS-risiko påpeker verneombud Thomas Nordgaard Dahl. Seksjonsleder Gry Strand i Sykehusbygg HF sier til Romerikes blad at: «Vi har hatt problemer med å få stabil drift på anlegget over lang tid. Vi byttet alle lampene høsten 2023, men har fortsatt problemer. Det skyldes vanninnsig som har medført kortslutning. Vi har manglende varme på skinnene som tar helikopter ut og inn» .

 Forbedringer 
miniatyr|Midlertidig landingsplass med et av ambulansehelikoptrene i forgrunnen. I bakgrunnen sees det pågående anleggsarbeidet
Sommeren 2025 er det iverksatt oppfattende oppgraderinger av av basens landingsplass. En midlertidig landingsplass rett ved parkeringsplassen til  Lørenskog videregående skole er etablert mens arbeidet pågår. 

 Referanser 

 Kilder 
 Luftambulansetjenesten. Våre baser - Lørenskog 

Kategori:Flyplasser i Akershus
Kategori:Transport i Lørenskog
Kategori:Byggverk i Lørenskog